21.4.2010	Dnro 16291/041/09

Oikeusministeriö
Lainvalmisteluosasto
PL 25
00023 VALTIONEUVOSTO

Oikeusministeriön lausuntopyyntö 19.3.2010 OM 7/42/2007, OM 038:00/2009

LAUSUNTO

Oikeusministeriössä on laadittu ehdotus maanvuokralain muuttamiseksi. Esityksen pääasiallisena tavoitteena on vähentää lain käytännön soveltamisessa havaittuja ongelmia. Muutokset koskevat rakennetun viljelmän ja maatalousmaan vuokrasopimusten enimmäiskestoa sekä vuokralaisen oikeutta purkaa maanvuokrasopimus vuokranantajan sopimusrikkomuksen perusteella. Eräitä vanhentuneita ja tarpeettomia säännöksiä ehdotetaan kumottaviksi. 

Asumisen rahoitus- ja kehittämiskeskukselle (ARA) oli jo aikaisemmassa vaiheessa varattu tilaisuus esittää lausuntonsa maanvuokralain tarkistustarpeista laaditusta arviomuistiosta. ARA viittaa vielä 3.4.2009 antamassaan lausunnossa esitettyyn.

Maanvuokralaki on toiminut hyvin yhdessä asuntotuotantoon liittyvän erityislainsäännön kanssa. Nyt ehdotetuilla muutoksilla ei tulisi ARAn käsityksen mukaan olemaan vaikutusta tukitoimintaan eikä tuettavan asuntokannan rakentamiseen. 

Hannu Rossilahti			Jaana-Maarit Huuhka			
ylijohtaja				päälakimies